CELEX: 32011R0197
Language: sk
Date: 2011-02-28 00:00:00
Title: Nariadenie Komisie (EÚ) č. 197/2011 z  28. februára 2011 , ktorým sa stanovuje dátum ukončenia podávania žiadostí o poskytnutie pomoci na súkromné skladovanie bravčového mäsa uvedený v nariadení (EÚ) č. 68/2011

1.3.2011   
            
            
               SK
            
            
               Úradný vestník Európskej únie
            
            
               L 56/9
            
         NARIADENIE KOMISIE (EÚ) č. 197/2011
   z 28. februára 2011,
   ktorým sa stanovuje dátum ukončenia podávania žiadostí o poskytnutie pomoci na súkromné skladovanie bravčového mäsa uvedený v nariadení (EÚ) č. 68/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. a) a d) v spojení s článkom 4,
   keďže:
   
               (1)
            
            
               Pomoc na súkromné skladovanie poskytnutá na základe nariadenia Komisie (EÚ) č. 68/2011 z 28. januára 2011, ktorým sa stanovuje výška zálohovej platby pomoci na súkromné skladovanie bravčového mäsa (2), mala priaznivý účinok na trh s bravčovým mäsom. Očakáva sa dočasná stabilizácia cien.
            
         
               (2)
            
            
               Poskytnutie pomoci na súkromné skladovanie bravčového mäsa by sa preto malo ukončiť a dátum ukončenia podávania žiadostí by sa mal stanoviť v súlade s článkom 3 ods. 4 nariadenia (EÚ) č. 68/2011.
            
         
               (3)
            
            
               V záujme právnej istoty by sa nariadenie (EÚ) č. 68/2011 malo zrušiť.
            
         
               (4)
            
            
               S cieľom vyhnúť sa špekuláciám by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
            
         
               (5)
            
            
               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,
            
         PRIJALA TOTO NARIADENIE:
   Článok 1
   Dátum ukončenia podávania žiadostí o poskytnutie pomoci na súkromné skladovanie bravčového mäsa uvedený v nariadení (EÚ) č. 68/2011 je 4. marec 2011.
   Článok 2
   Nariadenie (EÚ) č. 68/2011 sa od 4. marca 2011 zrušuje. Naďalej sa však uplatňuje v súvislosti so zmluvami uzatvorenými podľa tohto zrušeného nariadenia do nadobudnutia účinnosti tohto nariadenia.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2011
      
         
            Za Komisiu v mene predsedu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 26, 29.1.2011, s. 2.